b"\n_START_ARTICLE_\nChristophe Pourcel\n_START_SECTION_\nTraject\xc3\xb2ria esportiva\n_START_PARAGRAPH_\nPourcel debut\xc3\xa0 en competici\xc3\xb3 internacional el 2003 tot guanyant el Campionat d'Europa de 85 cc i l'any seg\xc3\xbcent pass\xc3\xa0 al mundial, on aviat es f\xc3\xa9u un nom entre els seus rivals. Aconsegu\xc3\xad qualificar-se per a totes les curses de MX2 tot i pilotar una motocicleta de 125 cc i haver de c\xc3\xb3rrer contra motos de 250 cc._NEWLINE_Acab\xc3\xa0 la seva primera temporada completa al Mundial de motocr\xc3\xb2s, e 2005, en cinquena posici\xc3\xb3 final, guanyant un Gran Premi (Rep\xc3\xbablica Txeca)._NEWLINE_El 2006, juntament amb el seu germ\xc3\xa0 S\xc3\xa9bastien esdevingu\xc3\xa9 oficial de Kawasaki, a l'equip GPKR fundat pel seu pare Roger i en Patrick Gelade. Aquell any guany\xc3\xa0 el seu t\xc3\xadtol mundial, esdevenint el tercer pilot m\xc3\xa9s jove a fer-ho en la hist\xc3\xb2ria d'aquest esport._NEWLINE_Despr\xc3\xa9s de competir a MX2 durant el 2007, Pourcel pat\xc3\xad una catastr\xc3\xb2fica topada al Gran Premi d'Irlanda, fracturant-se el sacre i ocasionant-se una par\xc3\xa0lisi parcial. Despr\xc3\xa9s d'esmer\xc3\xa7ar el 2008 en la seva recuperaci\xc3\xb3, un cop refet compet\xc3\xad al Campionat AMA de motocr\xc3\xb2s i al de Supercross.\n_START_SECTION_\n2009, Campi\xc3\xb3 als EUA\n_START_PARAGRAPH_\nEl 28 de mar\xc3\xa7 del 2009 guany\xc3\xa0 el Campionat AMA Lites East de Supercross i m\xc3\xa9s tard acab\xc3\xa0 segon a la general al de Motocr\xc3\xb2s en categoria 250._NEWLINE_El 2010 repet\xc3\xad ambd\xc3\xb3s resultats en tots dos campionats."